als_Latn dik_Latn sag_Latn
Pyetje dhe Përgjigje të Shpeshta
Si mund të aplikoj për të marrë pjesë në nismën “Mësues për Shqipërinë”?
Çdo i interesuar për të aplikuar në portal duhet të asksesojë në mesues.arsimi.gov.al. Afatet e aplikimit janë nga data 12-27 nëntor 2014.
A është e nevojshme të dorëzoj dokumente të printuara përpara testimit? Ku?
Nuk është i nevojshëm dorëzimi i dokumenteve në ketë fazë. Aplikimi është vetë-deklarim, dhe, në momentin e ofrimit të vendit të punës, me paraqitjen e dokumentacionit origjinal, çdo deklarim i rremë/i ndryshëm nga formati, do të bëjë s’kualifikim të menjëhershëm të kandidatit.
Kush ka të drejtë të aplikojë?
- Çdo individ i cili ka përfunduar studimet e larta në profilet e mësuesisë në institucionet e arsimit të lartë Brenda vendit ose jashtë. Për individët që kanë përfunduar studimet e tyre jashtë kërkohet ekuivalentimi i diplomës në përputhje me dispozitat ligjore.
- Çdo individ punëkërkues në zonën ku banon ose që shpreh interesin e tij për të kontribuar si vullnetar në zona të tjera të vendit.
Kur dhe si do të shpallen datat e provimeve?
Në periudhën 27 nëntor – 1 dhjetor do të publikohen në portal në rubrikën TESTIMI:
- Lista e individëve që do të marrin pjesë në testim
- Kalendari i testimeve sipas DAR/ZA-ve dhe profileve
- Ambientet e testimeve për çdo DAR/ZA
- Testimet e kandidatëve
Kur dhe si do të shpallen vendet vakante në arsim?
Në rubrikën VENDE VAKANTE informacioni i përditësuar nga të gjitha DAR/ZA-të do të pasqyrohet pas datës 20 nëntor.
Çfarë nevojitet për të patur një formular të plotësuar saktë?
Çdo i interesuar duhet të ngarkojë gjatë plotësimit të formularit dy dokumente:
- Diploma universitare e nivelit më të lartë në profilin përkatës të mësuesisë;
- Dokumenti identifikues që mund të jetë Karta e identitetit ose pasaporta personale
Një individ që dëshiron të aplikojë duhet të tregojë kujdes në plotësimin e këtij formulari pasi nuk ka të drejtë ta përsërisë atë pas konfirmimit të aplikimit.
Ku do të kem mundësi t’a gjej rregulloren e testimit?
Në rubrikën TESTIMI në ambientin Dispozita ligjore do të jenë të prezantuara të gjitha aktet ligjore referuar këtij procesi si rregullorja e testimit.
Pse shërben rubrika Statistika?
Në rubrikën STATISTIKA informacioni do të përditësohet çdo ditë, ku do të gjenerohen të dhënat e aplikantëve për çdo DAR/ZA dhe për çdo profil testimi në formë tabelore dhe grafike.
Si mund te marr përgjigje për pyetje te tjera, të cilat nuk i gjej në manual?
Për të gjitha pyetjet që mund të keni, dërgoni një e-mail në Questo indirizzo email è protetto dagli spambots. E' necessario abilitare JavaScript per vederlo.. Përgjigja juaj do të publikohet në rubrikën Pyetjet dhe Përgjigjet më të shpeshta.
Sa herë kam mundësi të aplikoj në portal?
Ju duhet të aplikoni vetëm një herë. Duhet të tregoheni të kujdesshëm në plotësimin e fushave. Pas konfirmimit nuk keni më mundësi të bëni ndryshime.
Kur do te fillojë testimi?
Testimi do të fillojë pas datës 1 dhjetor. Kalendari i testimeve sipas profileve dhe DAR-eve do të bëhet publik në ambientet e portalit.
Sa ditë do teë zgjasë procesi i testimit?
Për fazën e parë testimi do jetë në të njëjtën ditë në gjithë DAR-et.
Ku do të behet testimi dhe a kam të drejtë të zgjedh zonën e testimit pavarësisht vendbanimit tim?
Testimi do të behet në ambientet e përcaktuara nga Drejtoritë Rajonale, të cilat do tëj enë tëpublikuara në ambientet e portalit. Gjatë plotësimit të formularit ju mund të zgjidhni vetë Drejtorinë Arsimore ku doni të zhvilloni testimin.
Të gjithë të regjistruarit në portal do të jenë kandidatë për t’u testuar?
Do të jenë kandidatë për testim të gjithë aplikantët që kanë diplomë mësuesie sipas dispozitave në fuqi.
Duhet të dorëzoj dosje të aplikimit pranë DAR/ZA-ve?
Po dosja duhet të dorëzohet pas afishimit të kandidateve dhe forma e aplikimit në portal duhet të jetë pjesë e dosjes.
Për çfarë do të testohem?
Testimi i të gjithë kandidatëve për testim do të jetë në përputhje me profilin e tyre. Orientimet në lidhje me testimet sipas profileve do të behën publike në ambientet e këtij portali.
Kur do të shpallen rezultatet e testimit, si do të behet vlerësimi i tyre dhe ku mund të marrim informacion?
Rezultatet e testimit do të behën publike në ambientet e portalit. Gjithashtu afatet e këtyre rezultateve do të jenë në përputhje me rregulloren e procesit të testimit dhe do të behën publike në portal.
Si do të bëhet rankimi i fituesve?
Rankimi i fituesve do të bëhet në përputhje me rezultatet e tyre për çdo DAR/ZA dhe referuar profilit sipas preferencës së parë të zgjedhur.
Ç‘nënkupton sistemi i preferencës së zgjedhur?
Preferenca nënkupton dëshirën dhe mundësinë e individit për t’u angazhuar si mësues jo vetëm në vendbanimin e tij por edhe në zona të tjera. Aplikuesit kanë deri në tre mundësi të gjenerojnë informacion në lidhje me preferencën e tyre.
Cili është probabiliteti i punësimit pas përfundimit të testimit?
Kjo do të varet nga preferenca e zgjedhur dhe vendet e shpallura vakante për çdo Drejtori dhe Zyrë Rajonale (DAR/ZA).
Kur do të behet publik informacioni në lidhje me vendet vakante?
Informacioni do të bëhet publik në portal pas datës 20 nëntor.
A do të jetë vetëm rezultati në testim si faktor përcaktues për punësimin?
Po rezultati në testim do të jetë faktor përcaktues.
A do të futen ne provim personat që kanë dhënë provimin e shtetit, pra ata që kanë marrë licensën?
Nëse janë punëkërkues, po
Cilin nivel arsimi të zgjedh?
Nëse keni përfunduar studimet e larta të sistemit 4 vjeçar ose 5 vjeçar ju duhet të zgjidhni opsionin Master Shkencor, në rast se keni përfunduar një Institut të Lartë Pedagogjik 3 vjecar, ju duhet të zgjidhni Master Profesional. opsioni DIND do të zgjidhet vetëm ne rast se diploma juaj është e specifikuar e tillë
Nëse ende nuk kam marrë kartonin e diplomimit të nivelit përkatës mund të regjistrohem si aplikant dhe nëse po, cilin dokument duhet të ngarkoj tek diploma?
Po, ju mund të ngarkoni vërtetimin e listës së notave
A duhet të aplikojnë mësuesit qe aktualisht dalin jashtë profilit?
Po, duhet të aplikojnë
Mund të aplikoj nëse jam duke ndjekur nivelin Master?
Jo ju nuk mund të aplikoni
Nese kam ndryshuar gjeneralitetet për shkak të statusit familjar me kë mbiemër duhet të aplikoj?
Ju mund të aplikoni me të dy mbiemrat duke lënë hapësirën ndërmjet.
Nëse jam regjistruar për provimin e shtetit në dhjetor do te hyj tani ne testim?
Po, por rankimi juaj do te bëhet pas rezultateve të provimit të shtetit.
Nëse jam duke ndjekur praktikën mësimore mund të testohem?
Jo
Aplikojnë në këtë portal ata që kanë mbaruar fakultetin e ekonomisë?
Aplikojnë ata që kanë mbaruar .
- Ekonomi, por kanë kryer një Master në mësimdhënie dhe provim shteti.
Aplikohet për profilin Edukim Fizik?
Po aplikohet
A do të aplikojnë psikologet?
Jo, nëse nuk kanë përfunduar një cikël studimesh në mesuesi.
Ku mund të gjej ligje, urdhra, udhëzime etj.?
Ju mund të gjeni informacion mbi kuadrin ligjor në faqen e Ministrisë së Arsimit dhe Sport si dhe në rubrikën Arkiva si më poshtë:
MAS - www.arsimi.gov.al
Arkiva - www.arsimi.gov.al/al/ministria/arkiva
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn oci_Latn als_Latn